Teenpous Victor IV (Octavianus)

Vir nog 'n teenpous met dieselfde naam sien Teenpous Victor IV (Gregorius).

Victor IV (Octavianus) gebore Octaviano de Monticelli was 'n teenpous in die Rooms Katolieke Kerk van 4 Oktober 1159 tot by sy dood op 20 April 1164.

Biografie 
Octaviano stam uit van die belangrike adellike familie die Tusculum. Hy is die seun van graaf Giovanni de Oddone Monticelli.  In 1138 word hy as kardinaal-diaken van Santa Nicola aangestel deur Pous Innocentius II en in 1151 bevorder tot kardinaal-priester van Santa Cecilia.

Pous Adrianus IV sterwe op 1 September 1159 en verkiesings vir 'n nuwe pous word gehou op 7 September 1159.  Keiser Frederik I Barbarossa wil Octaviano laat verkies.  Frederik se opponente was egter in die meerderheid en kies Orlando Bandinelli as Pous Alexander III.

In reaksie op Alexander se verkiesing versamel Octaviano 'n leër en laat homself tot pous verkies.  Op 4 Oktober 1159 word hy tot pous gewy onder beskerming van die keiserlike troepe en kies die naam Victor IV.  Victor verower Rome en Alexander vlug na Frankryk.  Victor word egter nooit as pous erken buite die gebiede waar Frederik regeer het. Na die dood van Victor gee Frederik nie op nie. Hy laat  Paschalis III tot pous verkies.

Die kollege van kardinale 
Omdat Victor V 'n teenpous was, word die kardinale wat hy aangestel het nie as sulks deur die Rooms Katolieke Kerk erken nie.  Hulle staan bekend as pseudokardinale.

Kardinaal-biskop 
 Giovanni, biskop van Bologna of Bitonto
 Ubaldo, biskop van Ferentino.
 Riccardo, biskop van Mellfi.
 Teodorico, biskop van Segni.
 Teobaldo, biskop van Frascati.
 Livido, biskop van Sabina.
 János Struma, O.S.B.Vall., biskop van Albano (later Teenpous Callixtus III)

Kardinaal-priester 
 Errico, titelkerk: S. Clemente.
 Giovanni, titelkerk: S. Pudenziana.
 Umfredo, titelkerk: S. Susanna.
 Alberto, titelkerk: S. Crisgono.

Kardinaal-diaken 
 Lando, diaken van S. Angelo in Pescheria. (later Teenpous Innocentius III).
 Giovanni, diaken van S. Maria in Aquiro.
 Berardo, diaken van Ss. Sergio en Bacco.
 Gerardo, diakonaat onbekend.
 Aicardo, diakonaat onbekend.
 Gerardo, diaken van S. Giorgio in Velabro.
 Gerardo, diaken van S. Maria in Aquiro.
 Lanfredo, diaken van S. Maria Nuova.

Verwysings 

Geboortes in 1095
Sterftes in 1164
Victor IV (Octavianus)